Celeste Alías

Celeste Alías Bartzelonako jazz abeslaria da. Klarinete ikasketak Manresan eta Badalonan egin zituen, Gradu Profesionala lortuz. Garai berean hasi zitzaion ahots musikarekiko interesa eta mundu horretan murgiltzen. Liceu-ko Kontserbatorioko Musika Modernoaren Gelan hasi zituen kantu-ikasketak, antzinako musika klasiko eta erromantikoa zein jazz eta inprobisazioa landu zituen Carme Canela eta Ana Finger irakasleekin. Bere prestakuntza hainbat ikasketekin osatu zuen: Pianoko Oinarrizko Ikasketak, UABko Musika Hezkuntzako Diplomatura eta ESMUC Kataluniako Goi Mailako Musika Eskolako Jazz Goi Mailako Ikasketak.

Abeslari gisa ibilbide luzea eta kontzertista jarduera oparoa ditu. Marco Mezquida piano-jolearekin inprobisazio lanak egiten ditu 2005etik, eta Two Lonely People diska argitaratu zuen 2011n. Black in Blue diskoan Nina Simone, Billie Holiday eta Abbey Lincoln omentzen ditu. Hainbat taldetan kolaboratu du: Vocal Lerània Polifoniako Ganbera Abesbatza, Granollerseko Big Band, Mondo Aereo taldea, Camerata Bacassis edo Big Band Free Jazz Spirits. 

Santi Careta gitarran, David Soler steel pedalean eta Oriol Roca baterian zituela, Jazz Machin proiektua sortu zuen, Kubako Antonio Machin abeslarian inspiratuta.  

 Lan aipagarriak

 Two Lonely People (2011), duoa Marco Mezquidarekin
 Llunàtics (2015), duoa Marco Mezquidarekin
 Tot sembla tan senzill (2017) berak musikaturiko Montserrat Abelló  poetaren lanak biltzen dituen disko-liburua.

 Erreferentziak 

 Kanpo estekak 



Kategoria:Kataluniako abeslariak
Kategoria:Kataluniako irakasleak
Kategoria:Jazz abeslariak
Kategoria:Musika irakasleak